חוסה דה ריברה

**חוסה דה ריברה** (בספרדית: **José de Ribera**; 12 בינואר 1591 – 2 בספטמבר 1652) היה צייר, רשם ואמן תחריטים ספרדי שפעל רוב ימיו באיטליה. יש הרואים בו את אחד מחשובי האמנים האירופיים של המאה ה-17, ומהאמנים המובילים של הקונטרה-רפורמציה.

## שמות וכינויים
בטבילתו נקרא חואן חוזפ ריברה (Juan Jozep Ribera). באיטליה נקרא ג'וזפה ריברה (Giuseppe Ribera) ולעיתים גם ג'וזפה די ריברה, ווכינוהו Lo spangnoleto ("לוֹ סְפַּניולֶטוֹ") כלומר "הספרדי הקטן". על עבודותיו חתם Jusepe de Ribera ולכן זהו השם שדבק בו.

## קורות חייו
ריברה נולד בחטיבה (Játiva) שליד ולנסיה. ראשית חייו לוט בערפל. יש הסוברים שהיה חניך בסדנה של הצייר איש ולנסיה פרנסיסקו ריבלטה. אין יודעים מתי עבר לאיטליה. העדות הכתובה הראשונה להיותו שם היא הזמנה לעבודה בכנסייה בפארמה, שקיבל ב-1611. כעבור שנתיים, ב-1613, התקבל כחבר באקדמיה של סן לוקא ברומא. ב-1616 עבר לנאפולי. באותה השנה נישא לקתרינה אצולינו אי אינדיאה (Katerina Azzolino i India), בתו של הצייר הנאפוליטאני ג'ובאני ברנרדינו אצוליני, שקשריו בעולם האמנות הנאפוליטני סייעו לביסוס מעמדו של ריברה. גם היותו ספרדי תרמה להצלחתו, שכן במהרה הפך לבן חסותו של הדוכס של אוסונה, שהיה המשנה למלך בנאפולי. זה אף הזמין אצלו סדרה של חמש תמונות אותן ביצע בשנים 1616–1618. מהשנים 1620 עד 1626 נותרו מעט ציורים, אולם בשנים אלו הכין את מיטב התחריטים שלו, אולי מתוך כוונה להפיץ את יצירתו מעבר לנאפולי. הקריירה שלו המריאה לקראת סוף שנות ה-1620, ומאז נחשב כצייר המוביל של נאפולי. יחד עם זאת, השפעתו ניכרה גם בספרד, שכן השליטים של נאפולי לקחו אתם את יצירותיו בשובם לספרד, והתחריטים שלו יובאו לספרד על ידי סוחרי האמנות. יש חוקרים המציינים את השפעתו על אמנים ספרדים מובילים כגון ולסקס ומורילו.

ב-1644 נפגמה בריאותו, ומאז החלה דעיכתו האמנותית והכלכלית. ב-1651 היה בקשיים כלכליים חמורים ונאלץ למכור את ביתו. הוא שכר בית בכפר מרג'לינה (Mergellina), כיום שכונה בנאפולי.

ריברה נפטר במרג'לינה ב-2 בספטמבר 1652 בנאפולי. הוא קבור שם בכנסיית סנטה מריה דל פרטו (Santa Maria del Parto).

## יצירתו

ריברה היה אמן פורה מאוד. הוא ידוע בעיקר בזכות יצירותיו הדתיות, אולם צייר גם ציורים מיתולוגיים, וציורים מחיי היום-יום. יצירתו משקפת במידה רבה את הרוחניות הנלהבת של ספרד של המאה -17, זו מתבטאת בשימוש דרמטי באור וצל, שאותם סיגל לעצמו דווקא בנאפולי בהשראתו של קרוואג'ו. עבודותיו המוקדמות מושפעות בעיקר מקרווג'ו אבל גם מסגנונו השונה לחלוטין של קורג'ו. סדרת התמונות שצייר בין 1616 ל-1618 עבור הדוכס של אוסונה הייתה בסגנון הבארוק ונכרת בהם השפעתו של גווידו רני. בשנות ה-30 (של המאה ה-17) אופי יצירתו השתנה מהקונטרסטים החדים של אור וצל, לקשת צבעים בהירה יותר.

## מיצירותיו

Allegory of Smell Jose de Ribera.jpg|"אלגוריה של חוש הריח", 1613, שמן על בד 115X88 ס"מ, אוסף אבלו, מדריד.
Ribera - Isaac y Jacob, P001118.jpg|יצחק ויעקב, 1637, מוזיאון הפראדו, מדריד
קובץ:Ribera, Jusepe de - Aristotle - Google Art Project.jpg|אריסטו, מוזיאון אינדיאנפוליס לאמנות
Jusepe de Ribera - Large Grotesque Head - Google Art Project.jpg|"ראש גרוטסקי גדול",מועד לא ידוע בין 1617 ל-1627, תחריט, 14.3X21.6 ס"מ, מוזיאון האמנויות היפות יוסטון.
Ribera-ticio.jpg|"טיטיוס" (Tityos), 1632, שמן על בד 227X301 ס"מ, מוזיאון הפראדו.
קובץ:Mujer barbuda ribera.jpg|מגדלנה ונטורה עם בעלה ובנה, מוזיאון הלובר
Jose de Ribera (1591-1652), Blind Beggar and his Boy, ca.1632, Allen Memorial Museum, Oberlin College, Ohio, US.jpg|"העיוור והנער", 1632, שמן על בד 124.5X101.7 ס"מ, המוזיאון של אוברלין קולג', אוברלין, אוהיו.
José de Ribera - Asunción de la Magdalena - Google Art Project.jpg|"עליית מרים לשמיים", 1636, שמן על בד, 193X256 ס"מ, Real Academia de Bellas Artes de San Fernando, מדריד.
El martirio de San Felipe 1639 José de Ribera.jpg|"מות הקדושים של פיליפוס הקדוש", 1639, שמן על בד 234X234 ס"מ, מוזיאון הפראדו.
El patizambo, por José de Ribera.jpg|"הנער עיקל הרגליים", 1642, שמן על בד 164X94 ס"מ, מוזיאון הלובר.
Jusepe de ribera, San Gennaro esce illeso dalla fornace, 1645, olio su rame 01.JPG|"ינואריוס הקדוש", 1646, שמן על נחושת, 320X200, ס"מ קתדרלת נאפולי.
San Pablo Ermitaño, por José de Ribera.jpg|"פאולוס מתבי", 1652, שמן על בד 143X143 ס"מ, מוזיאון הפראדו.


## קישורים חיצוניים

* גישה ליצירות ריברה באוספים השונים באמצעות אתר artcyclopedia (אנגלית).
* ריברה באתר Artable (אנגלית).
* [ריברה באתר [הגלריה הלאומית (לונדון)|הגלריה הלאומית, לונדון] (אנגלית).]
* 
* 

 
* Jusepe de Ribera, 8 works, Google Arts & Culture, 2019


## הערות שוליים

קטגוריה:ציירים ספרדים
קטגוריה:ציירים של תקופת הבארוק
קטגוריה:ילידי 1591
קטגוריה:נפטרים ב-1652